**1.3.2.**

**Formulár doplňujúcich informácií**   
**o pomoci na premiestnenie poľnohospodárskych činností**

*Tento formulár sa týka štátnej pomoci na premiestnenie poľnohospodárskych činností, ako sa uvádza v časti II oddiele 1.3.2 Usmernení o štátnej pomoci v odvetviach poľnohospodárstva a lesného hospodárstva a vo vidieckych oblastiach (ďalej len „usmernenia“).*

*Okrem tohto formulára vyplňte v záujme preukázania splnenia všeobecných podmienok oprávnenosti na štátnu pomoc aj všeobecný informačný formulár určený na notifikáciu štátnej pomoci v odvetví poľnohospodárstva a lesného hospodárstva a vo vidieckych oblastiach.*

1. Poskytuje sa pomoc podnikom pôsobiacim v oblasti poľnohospodárskej prvovýroby?

áno  nie

Upozorňujeme vás, že podľa bodu 446 usmernení sa oddiel 1.3.2 usmernení vzťahuje na podniky pôsobiace v poľnohospodárskej prvovýrobe.

* 1. Je cieľom premiestnenia poľnohospodárskych činností verejný záujem?

áno  nie

Uveďte verejný záujem, ktorý opatrenie pomoci sleduje:

…………………………………………………….………………………………………………………………….…………………………………………………………………

Upozorňujeme, že podľa bodu 447 usmernení verejný záujem udávaný ako odôvodnenie poskytnutia pomoci podľa tohto oddielu musí byť špecifikovaný v príslušných ustanoveniach dotknutého členského štátu.

* 1. Zaväzuje sa príjemca, že opustenú lokalitu uvedie späť do dobrého ekologického stavu vrátane demontáže a zničenia zariadení, ktoré sa v opustenej lokalite nachádzajú?

áno  nie

Upozorňujeme, že podľa bodu 447 usmernení musí príjemca poskytnúť minimálny príspevok vo forme záväzku, že opustenú lokalitu uvedie späť do dobrého ekologického stavu vrátane demontáže a zničenia zariadení, ktoré sa v opustenej lokalite nachádzajú.

* 1. Uveďte oprávnené náklady:

a) náklady na demontáž, odstránenie a prestavbu alebo na prevzatie iných existujúcich zariadení;

b) náklady na uvedenie opustenej lokality späť do dobrého ekologického stavu;

c) investície do modernizácie zariadení a zvýšenia výrobnej kapacity;

d) náklady na činnosti uskutočňované v blízkosti vidieckych sídiel s cieľom zlepšiť kvalitu života alebo environmentálne vlastnosti vidieckeho sídla a súvisiace s infraštruktúrami malého rozsahu.

* 1. Uveďte maximálnu intenzitu pomoci:

..... % skutočných nákladov na demontáž, odstránenie a prestavbu alebo na prevzatie iných existujúcich zariadení a nákladov na uvedenie opustenej lokality späť do dobrého ekologického stavu;

Upozorňujeme, že podľa bodu 449 písm. a) usmernení platí, že ak premiestnenie poľnohospodárskych činností spočíva v demontáži, odstránení a prestavby alebo v prevzatí iných existujúcich zariadení a v uvedení opustenej lokality späť do dobrého ekologického stavu, intenzita pomoci môže dosiahnuť až 100 % skutočných vynaložených nákladov;

..... % investičných nákladov súvisiacich s modernizáciou zariadení alebo so zvýšením výrobnej kapacity;

Upozorňujeme, že podľa bodu 449 písm. b) usmernení platí, že ak premiestnenie povedie k modernizácii zariadení alebo k zvýšeniu výrobnej kapacity, v prípade nákladov súvisiacich s modernizáciou zariadení alebo so zvýšením výrobnej kapacity sa uplatňujú intenzity pomoci na investície uvedené v bodoch 159, 160, 161 a 162.

…..% nákladov na činnosti týkajúce sa premiestnenia uskutočňované v blízkosti vidieckych sídiel s cieľom zlepšiť kvalitu života alebo environmentálne vlastnosti sídla a súvisiace s infraštruktúrami malého rozsahu:

Upozorňujeme, že podľa bodu 449 písm. c) usmernení platí, že ak sa premiestnenie týka činností uskutočňovaných v blízkosti vidieckych sídiel s cieľom zlepšiť kvalitu života alebo environmentálne vlastnosti vidieckeho sídla a ak súvisí s infraštruktúrami malého rozsahu, intenzita pomoci môže dosiahnuť až 100 % oprávnených nákladov.

**ĎALŠIE INFORMÁCIE**

Uveďte všetky ďalšie informácie, ktoré možno považovať za významné z hľadiska posúdenia predmetného opatrenia podľa tohto oddielu usmernení.

…………………………………………………………………………………………………...