**1.1.1.1.**

**Formulár doplňujúcich informácií o pomoci na investície do poľnohospodárskych podnikov v súvislosti s poľnohospodárskou prvovýrobou**

*Tento formulár doplňujúcich informácií sa vzťahuje na štátnu pomoc na investície do hmotného a nehmotného majetku poľnohospodárskych podnikov v súvislosti s poľnohospodárskou prvovýrobou, ako sa uvádza časti II oddiele 1.1.1.1 Usmernení o štátnej pomoci v odvetviach poľnohospodárstva a lesného hospodárstva a vo vidieckych oblastiach (ďalej len „usmernenia“).*

*Okrem tohto formulára vyplňte v záujme preukázania všeobecných podmienok oprávnenosti na štátnu pomoc aj všeobecný informačný formulár určený na notifikáciu štátnej pomoci v odvetví poľnohospodárstva a lesného hospodárstva a vo vidieckych oblastiach.*

* 1. Budú investície, na ktoré je pomoc zameraná, v súlade so zákazmi a s obmedzeniami stanovenými v nariadení (EÚ) č. 1308/2013[[1]](#footnote-1), aj keď sa tieto zákazy a obmedzenia vzťahujú iba na podporu Únie stanovenú v uvedenom nariadení?

áno  nie

* 1. Poskytuje sa pomoc na investície do hmotného a nehmotného majetku realizované jedným alebo viacerými príjemcami alebo sa pomoc týka hmotného či nehmotného majetku, ktorý využíva jeden alebo viacero príjemcov v poľnohospodárskych podnikoch v súvislosti s poľnohospodárskou prvovýrobou?

áno  nie

* 1. Poskytuje sa pomoc na investície do hmotného a nehmotného majetku súvisiaceho s výrobou biopalív alebo s výrobou energie z obnoviteľných zdrojov v podnikoch?

áno  nie

Ak ste odpovedali áno, odpovedzte na otázky 3.1 až 3.15:

* + 1. Uskutočnila sa investícia na výrobu biopalív v zmysle vymedzenia v článku 2 bode 33 smernice (EÚ) 2018/2001[[2]](#footnote-2)?

áno  nie

* + 1. Ak ste na otázku 3.1 odpovedali áno, sú zariadenia na výrobu energie z obnoviteľných zdrojov oprávnené získať pomoc len vtedy, ak ich výrobná kapacita nepresahuje ekvivalent priemernej ročnej spotreby paliva daného poľnohospodárskeho podniku?

áno  nie

* + 1. Predáva sa vyrobené biopalivo na trhu?

áno  nie

* + 1. Uskutočňuje sa investícia do výroby tepelnej a/alebo elektrickej energie z obnoviteľných zdrojov v poľnohospodárskom podniku?

áno  nie

* + 1. Ak ste na otázku 3.4 odpovedali áno:

a) je cieľom zariadení na výrobu energie z obnoviteľných zdrojov v poľnohospodárskom podniku, ktorý je oprávnený získať pomoc, uspokojovať výlučne vlastné energetické potreby?

áno  nie

b) dosahuje výrobná kapacita zariadení oprávnených na pomoc, ktoré slúžia na výrobu energie z obnoviteľných zdrojov, maximálne ekvivalent priemernej kombinovanej ročnej spotreby tepelnej a elektrickej energie v danom poľnohospodárskom podniku vrátane poľnohospodárskej domácnosti?

áno  nie

* + 1. Predáva sa vyrobená elektrická energia do distribučnej siete?

áno  nie

* + 1. Ak ste na otázku 3.6 tohto formulára odpovedali áno, dodrží sa ročný priemerný limit vlastnej spotreby?

áno  nie

Upozorňujeme vás, že ak ide o investíciu do výroby tepelnej a/alebo elektrickej energie z obnoviteľných zdrojov v rámci poľnohospodárskych podnikov, podľa bodu 146 písm. b) usmernení sú zariadenia na výrobu energie z obnoviteľných zdrojov oprávnené získať pomoc len vtedy, ak je ich cieľom uspokojovať vlastné energetické potreby a ak ich ročná výrobná kapacita nepresahuje ekvivalent kombinovanej priemernej ročnej spotreby tepelnej a elektrickej energie v danom poľnohospodárskom podniku vrátane poľnohospodárskej domácnosti. Predaj elektrickej energie do distribučnej siete sa povoľuje, pokiaľ sa dodržiava ročný priemerný limit vlastnej spotreby.

* + 1. Ak investíciu do výroby energie z obnoviteľných zdrojov s cieľom uspokojovať vlastné energetické potreby alebo do výroby biopalív v rámci podnikov uskutočňuje viac ako jeden poľnohospodársky podnik, zodpovedá priemerná ročná spotreba súčtu priemernej ročnej spotreby všetkých príjemcov?

áno  nie

* + 1. Existujú na vnútroštátnej úrovni nejaké minimálne normy energetickej efektívnosti pre investície do infraštruktúry na výrobu alebo čerpanie energie z obnoviteľných zdrojov?

áno  nie

Ak ste odpovedali áno, opíšte príslušné vnútroštátne minimálne normy:

………………………………………………………………………………………………………………………………………………………………………………

* + 1. Ak ste na otázku 3.9 odpovedali áno, existuje na vnútroštátnej úrovni požiadavka súladu s minimálnymi normami uvedenými v danej otázke?

áno  nie

* + 1. Poskytuje sa pomoc na investície do zariadení určených primárne na výrobu elektrickej energie z biomasy?

áno  nie

* + 1. Ak ste na otázku 3.11 odpovedali áno, využíva sa v týchto zariadeniach minimálny percentuálny podiel vyrobenej tepelnej energie, ktorý určí členský štát?

áno  nie

* + 1. Sú na úrovni členského štátu v súlade s článkom 26 smernice (EÚ) 2018/2001 stanovené prahové hodnoty maximálneho podielu obilnín a ďalších plodín bohatých na škrob, cukornatých plodín a olejnín používaných na výrobu bioenergie vrátane biopalív pre rôzne druhy zariadení?

áno  nie

Uveďte tieto prahové hodnoty:

………………………………………………………………………………………………………………………………………………………………………………

Upozorňujeme vás, že podľa bodu 150 usmernení musia členské štáty v súlade s článkom 26 smernice (EÚ) 2018/2001 stanoviť prahové hodnoty maximálneho podielu obilnín a ďalších plodín bohatých na škrob, cukornatých plodín a olejnín používaných na výrobu bioenergie vrátane biopalív pre rôzne druhy zariadení.

* + 1. Je pomoc na projekty v oblasti bioenergie obmedzená na bioenergiu, ktorá spĺňa platné kritériá udržateľnosti a úspor emisií skleníkových plynov stanovené v právnych predpisoch Únie vrátane článku 29 smernice (EÚ) 2018/2001?

áno  nie

Upozorňujeme vás, že podľa bodu 150 usmernení musí byť pomoc na projekty v oblasti bioenergie obmedzená na bioenergiu, ktorá spĺňa platné kritériá udržateľnosti a úspor emisií skleníkových plynov stanovené v právnych predpisoch Únie vrátane článku 29 smernice (EÚ) 2018/2001.

* + 1. Prekračuje výrobná kapacita zariadenia priemernú ročnú spotrebu príjemcu (-ov)?

áno  nie

Ak ste odpovedali áno, upozorňujeme vás, že členské štáty musia dodržiavať podmienky stanovené v Usmerneniach o štátnej pomoci v oblasti klímy, ochrany životného prostredia a energetiky na rok 2022[[3]](#footnote-3), pokiaľ takáto pomoc nie je oslobodená od notifikačnej povinnosti (napr. prostredníctvom všeobecného nariadenia o skupinových výnimkách[[4]](#footnote-4)).

* 1. Označte, ktoré z týchto cieľov investícia sleduje:

a) zlepšenie celkovej výkonnosti a udržateľnosti poľnohospodárskeho podniku, najmä prostredníctvom znižovania výrobných nákladov alebo zlepšovania a reorganizácie výroby;

b) zlepšenie noriem týkajúcich sa prírodného prostredia, hygieny alebo dobrých životných podmienok zvierat;

c) vytvorenie a zlepšenie infraštruktúry súvisiacej s rozvojom, prispôsobovaním a modernizáciou poľnohospodárstva vrátane prístupu k poľnohospodárskej pôde, sceľovania pozemkov a zlepšovania vlastností pôdy, dodávok udržateľnej energie, energetickej efektívnosti, dodávok a úspory vody;

d) obnova potenciálu poľnohospodárskej výroby poškodeného prírodnými katastrofami, mimoriadnymi udalosťami alebo nepriaznivými poveternostnými udalosťami, ktoré možno prirovnať k prírodnej katastrofe, chorobami zvierat a škodcami rastlín, chránenými zvieratami, ako aj predchádzanie škodám spôsobeným uvedenými udalosťami a činiteľmi a zmierňovanie rizika vzniku takýchto škôd;

e) prispenie k zmierneniu zmeny klímy a k adaptácii na ňu, a to aj znižovaním emisií skleníkových plynov a zvyšovaním sekvestrácie uhlíka, ako aj podpora udržateľnej energie a energetickej efektívnosti;

f) prispenie k udržateľnému obehovému biohospodárstvu a podpora udržateľného rozvoja a efektívneho manažmentu prírodných zdrojov, ako sú voda, pôda a vzduch, a to aj znížením závislosti od chemikálií;

g) prispenie k zastaveniu a zvráteniu straty biodiverzity, zlepšenie ekosystémových služieb a zachovanie biotopov a krajinných oblastí.

Upozorňujeme vás, že podľa bodu 152 usmernení musí investícia sledovať aspoň jeden z uvedených cieľov.

* 1. Uveďte oprávnené náklady:

a) náklady na výstavbu, nadobudnutie (vrátane lízingu) alebo rekonštrukciu nehnuteľného majetku vrátane investícií do pasívnych vnútorných elektrických rozvodov alebo štruktúrovaných káblových rozvodov pre dátové siete a v prípade potreby pomocnej časti pasívnej siete na súkromnom majetku mimo budovy.

Ak sa pomoc poskytuje na náklady súvisiace s nákupom pozemku, sú náklady na zakúpený pozemok oprávnené na pomoc iba v rozsahu, ktorý neprekračuje 10 % celkových oprávnených nákladov na danú operáciu?

áno  nie

Ak ste odpovedali nie, týka sa operácia:

ochrany životného prostredia a zachovania pôdy bohatej na uhlík?

pôdy zakúpenej mladými poľnohospodármi s použitím finančných nástrojov?

Upozorňujeme vás, že v týchto dvoch prípadoch možno za výnimočných a náležite odôvodnených okolností povoliť vyšší percentuálny podiel ako uvedených 10 % celkových oprávnených nákladov na danú operáciu.

V takomto prípade uveďte informácie týkajúce sa daných výnimočných a náležite odôvodnených okolností, aby mohla Komisia predmetný prípad posúdiť.

………………………………………………………………………….……..……………………………………………………………………………………...

b) nákup alebo lízing strojov a vybavenia do výšky trhovej hodnoty majetku;

c) všeobecné náklady spojené s výdavkami podľa písmen a) a b), ako sú odmeny pre architektov a technikov a poplatky za konzultácie, poplatky súvisiace s poradenstvom v oblasti environmentálnej a hospodárskej udržateľnosti vrátane štúdií uskutočniteľnosti. Náklady na štúdie uskutočniteľnosti môžu zostať oprávnené aj v prípade, že z ich výsledkov nevyplynú žiadne výdavky podľa písmen a) a b);

d) poplatky za získanie, vývoj alebo používanie počítačového softvéru, cloudu a podobných riešení a získanie patentov, licencií, autorských práv a ochranných známok;

e) výdavky na neproduktívne investície viazané na ciele uvedené v bode 152 písm. e), f) a g) usmernení;

f) v prípade investícií určených na obnovu potenciálu poľnohospodárskej výroby poškodeného prírodnými katastrofami, mimoriadnymi udalosťami alebo nepriaznivými poveternostnými udalosťami, ktoré možno prirovnať k prírodnej katastrofe, chorobami zvierat alebo škodcami rastlín a chránenými zvieratami môžu medzi oprávnené náklady patriť náklady, ktoré sa vynaložili na obnovu výrobného potenciálu, a to vrátane investičných prác, na úroveň, ktorú dosahoval pred výskytom uvedených udalostí.

Upozorňujeme vás, že podľa bodu 153 písm. f) usmernení by sa príjemcovia v prípade potreby mali snažiť zahrnúť do obnovy opatrenia na adaptáciu na zmenu klímy;

g) v prípade investícií určených na prevenciu škôd spôsobených prírodnými katastrofami, mimoriadnymi udalosťami, nepriaznivými poveternostnými udalosťami, ktoré možno prirovnať k prírodnej katastrofe, chorobami zvierat, škodcami rastlín a chránenými zvieratami, môžu medzi oprávnené náklady patriť náklady na osobitné preventívne opatrenia zamerané na zníženie dôsledkov takýchto pravdepodobných udalostí.

Upozorňujeme vás, že v prípade škody spôsobenej nepriaznivou poveternostnou udalosťou, ktorú možno prirovnať k prírodnej katastrofe, alebo škodcami rastlín by sa podľa bodu 153 písm. g) usmernení mali príjemcovia v náležitých prípadoch snažiť zahrnúť do obnovy opatrenia na adaptáciu na zmenu klímy s cieľom minimalizovať škody a straty spôsobené podobnými udalosťami v budúcnosti;

h) nákup a výsadba jednoročných rastlín:

na účel stanovený v bode 152 písm. d) usmernení;

na účely ochrany odrôd rastlín ohrozených genetickou eróziou, ako sa uvádza v bode 210 usmernení;

i) nákup zvierat:

nákup na účel bodu 152 písm. d) usmernení;

nákup zvierat ohrozených plemien, ako sú vymedzené v článku 2 bode 24 nariadenia (EÚ) 2016/1012[[5]](#footnote-5), a to na základe záväzkov uvedených v bode 207 usmernení;

nákup strážnych psov na ochranu hospodárskych zvierat pred veľkými predátormi.

* 1. Poskytuje sa pomoc na niektoré z týchto nákladov?

a) nákup poľnohospodárskych výrobných práv a platobných nárokov;

b) nákup a výsadba jednoročných rastlín na iné účely než tie, ktoré sú uvedené v otázke 5 písm. h) tohto formulára doplňujúcich informácií;

c) nákup zvierat na iné účely než tie, ktoré sú uvedené v otázke 5 bode i) tohto formulára doplňujúcich informácií;

d) investície na dosiahnutie súladu s platnými vnútroštátnymi normami alebo normami Únie;

e) iné náklady ako náklady uvedené v bode 153 usmernení, ktoré súvisia s lízingovými zmluvami, ako napríklad marža prenajímateľa, náklady na refinancovanie úrokov, režijné náklady a poistné poplatky;

f) prevádzkový kapitál;

g) elektrické alebo káblové rozvody pre dátové siete mimo daného súkromného majetku.

áno  nie

Ak sú zahrnuté akékoľvek výdavky uvedené v písmenách a) až g), upozorňujeme vás, že pomoc nemožno vyhlásiť za zlučiteľnú s vnútorným trhom.

* 1. Poskytuje sa pomoc na investície do zavlažovania?

áno  nie

Ak ste odpovedali áno, odpovedzte na otázky 7.1 až 7.4:

1. Bol plán manažmentu povodia notifikovaný Komisii v súlade so smernicou 2000/60/ES[[6]](#footnote-6) za celú oblasť, v ktorej sa má investícia uskutočniť, ako aj za všetky ďalšie oblasti, na ktorých prostredie môže mať daná investícia vplyv?

áno  nie

1. Boli opatrenia, ktoré sú dôležité pre odvetvie poľnohospodárstva a uskutočňované na základe plánu manažmentu povodia v súlade s článkom 11 smernice 2000/60/ES, spresnené v príslušnom programe opatrení?

áno  nie

1. Používa sa meranie vody, ktoré umožňuje zisťovať spotrebu vody na úrovni podporenej investície, alebo sa takéto meranie zavedie ako súčasť investície?

áno  nie

1. Ak sa pomoc poskytuje na investíciu do zlepšenia existujúceho zavlažovacieho zariadenia alebo prvku zavlažovacej infraštruktúry, sú splnené tieto podmienky?
2. Posúdi sa *ex ante*, či investícia prináša potenciálne úspory vody vzhľadom na technické parametre existujúceho zariadenia alebo existujúcej infraštruktúry?

áno  nie

1. Ak má investícia vplyv na útvary podzemnej alebo povrchovej vody, ktorých stav bol v príslušnom pláne manažmentu povodia označený za horší ako dobrý z dôvodov súvisiacich s množstvom vody, alebo ak sa v rámci najmodernejšieho posudzovania zraniteľnosti voči zmene klímy a posudzovania rizík určilo, že dotknuté vodné útvary v dobrom stave by mohli svoj stav stratiť z dôvodov súvisiacich s množstvom vody v dôsledku vplyvov zmeny klímy, dosiahne sa účinné zníženie spotreby vody, ktoré prispeje k dosiahnutiu a zachovaniu dobrého stavu týchto vodných útvarov, ako sa stanovuje v článku 4 ods. 1 smernice 2000/60/ES?

áno  nie

1. Sú percentuálne podiely potenciálnej úspory vody a účinného znižovania spotreby vody stanovené ako podmienka oprávnenosti s cieľom zabezpečiť, aby:

i) percentuálna hodnota potenciálnych úspor vody bola aspoň 5 %, ak už technické parametre existujúceho zariadenia alebo infraštruktúry umožňujú vysokú úroveň hospodárnosti, a aspoň 25 %, ak je aktuálna úroveň hospodárnosti (pred investíciou) nízka a/alebo ak sa uskutočňujú investície v oblastiach, v ktorých sú úspory vody najviac potrebné na dosiahnutie dobrého stavu vôd (tam, kde sa ešte nedosiahol) a zabránenie zhoršeniu stavu vodných útvarov;

áno  nie

ii) percentuálna hodnota účinného zníženia spotreby vody na úrovni investície ako celku bola aspoň 50 % potenciálnej úspory vody možnej v dôsledku investície do existujúceho zavlažovacieho zariadenia alebo prvku zavlažovacej infraštruktúry.

áno  nie

Upozorňujeme vás, že podmienky stanovené v otázke 7.4 písm. c) bodoch i) a ii) sa nevzťahujú na investíciu do existujúceho zariadenia, ktorá má vplyv len na energetickú účinnosť, ani na investíciu do vybudovania nádrže či na investíciu týkajúcu sa využívania recyklovanej vody, ktoré nemajú vplyv na útvary podzemnej alebo povrchovej vody.

1. Ak sa pomoc poskytuje na investície do využívania recyklovanej vody ako alternatívnej možnosti zásobovania vodou, je poskytovanie a využívanie takejto vody v súlade s nariadením (EÚ) 2020/741[[7]](#footnote-7)?

áno  nie

1. Ak sa pomoc poskytuje na investície, ktorých výsledkom je čisté zväčšenie zavlažovanej plochy s vplyvom na daný útvar podzemnej alebo povrchovej vody, sú splnené tieto podmienky?

i) stav vodného útvaru nie je v príslušnom pláne manažmentu povodia označený za menej ako dobrý z dôvodov týkajúcich sa množstva vody a

áno  nie

ii) z analýzy životného prostredia vyplýva, že investícia nebude mať žiadny významný negatívny vplyv na životné prostredie. Túto analýzu vplyvu na životné prostredie, ktorá sa môže týkať aj zoskupení podnikov, musí uskutočniť alebo schváliť príslušný orgán členského štátu.

áno  nie

1. Poskytuje sa pomoc na investície do vytvorenia alebo rozšírenia nádrže na účely zavlažovania?

### áno nie

1. Ak ste na otázku 7.4 písm. f) tohto formulára odpovedali áno, poskytne sa pomoc len vtedy, ak nevedie k významnému negatívnemu vplyvu na životné prostredie?

áno  nie

Upozorňujeme vás, že investícia do vytvorenia alebo rozšírenia nádrže na účely zavlažovania je podľa bodu 158 usmernení oprávnená iba vtedy, ak nevedie k významnému negatívnemu vplyvu na životné prostredie.

* 1. Uveďte intenzitu pomoci:

…..% oprávnených nákladov.

Upozorňujeme vás, že podľa bodu 159 usmernení nesmie intenzita pomoci presiahnuť 65 % oprávnených nákladov, s výnimkou prípadov, keď sa pomoc poskytuje v súvislosti nasledujúcich situáciami.

…..% nákladov na investície viazané na jeden alebo viacero špecifických cieľov v oblasti životného prostredia a klímy uvedených v bode 152 písm. e), f) a g) usmernení alebo na dobré životné podmienky zvierat.

Upozorňujeme vás, že podľa bodu 160 písm. a) usmernení nesmie intenzita pomoci presiahnuť 80 % týchto oprávnených nákladov.

…..% nákladov na investície uskutočnené mladými poľnohospodármi.

Upozorňujeme vás, že podľa bodu 160 písm. b) usmernení nesmie intenzita pomoci presiahnuť 80 % týchto oprávnených nákladov.

…..% nákladov na investície v najvzdialenejších regiónoch alebo na menších ostrovoch v Egejskom mori.

Upozorňujeme vás, že podľa bodu 160 písm. c) usmernení nesmie intenzita pomoci presiahnuť 80 % týchto oprávnených nákladov.

…..% oprávnených nákladov v prípade investícií malých poľnohospodárov v zmysle článku 28 nariadenia (EÚ) 2021/2115[[8]](#footnote-8).

Upozorňujeme vás, že podľa bodu 161 usmernení nesmie pomoc na investície malých poľnohospodárov v zmysle článku 28 nariadenia (EÚ) 2021/2115 presiahnuť 85 % oprávnených nákladov.

…..% nákladov na neproduktívne investície viazané na jeden alebo viacero špecifických cieľov v oblasti životného prostredia a klímy uvedených v bode 152 písm. e), f) a g) usmernení.

Upozorňujeme vás, že podľa bodu 162 písm. a) usmernení nesmie pomoc presiahnuť 100 % týchto oprávnených nákladov.

…..% nákladov na investície na obnovenie výrobného potenciálu uvedené v bode 152 písm. d) usmernení a investície súvisiace s predchádzaním a zmierňovaním rizík vzniku škôd spôsobených prírodnými katastrofami, mimoriadnymi udalosťami, nepriaznivými poveternostnými udalosťami, ktoré možno prirovnať k prírodnej katastrofe, alebo chránenými zvieratami.

Upozorňujeme vás, že podľa bodu 162 písm. b) usmernení nesmie intenzita pomoci presiahnuť 100 % oprávnených nákladov.

Pomoc na investície do zavlažovania:

…..% oprávnených nákladov na investície do zavlažovania v poľnohospodárskom podniku uskutočnené podľa bodu 157 písm. c) usmernení.

Upozorňujeme vás, že podľa bodu 163 písm. a) usmernení nesmie pomoc presiahnuť 80 % oprávnených nákladov na investície do zavlažovania v poľnohospodárskom podniku uskutočnené podľa bodu 157 písm. c).

…..% oprávnených nákladov na investície do poľnohospodárskej infraštruktúry mimo poľnohospodárskeho podniku, ktorá má slúžiť na zavlažovanie.

Upozorňujeme vás, že podľa bodu 163 písm. b) usmernení nesmie pomoc presiahnuť 100 % oprávnených nákladov na investície do infraštruktúry mimo poľnohospodárskeho podniku, ktorá má slúžiť na zavlažovanie.

…..% oprávnených nákladov na ostatné investície do zavlažovania v poľnohospodárskom podniku.

Upozorňujeme vás, že podľa bodu 163 písm. c) usmernení nesmie pomoc presiahnuť 65 % oprávnených nákladov na ostatné investície do zavlažovania v poľnohospodárskom podniku.

**ĎALŠIE INFORMÁCIE**

Uveďte všetky ďalšie informácie, ktoré možno považovať za významné z hľadiska posúdenia predmetného opatrenia v rámci tohto oddielu usmernení.

………………………………………………………………………………………………….

1. [EUR-Lex – 32013R1308 – SK – EUR-Lex (europa.eu)](https://eur-lex.europa.eu/legal-content/SK/ALL/?uri=CELEX:32013R1308). [↑](#footnote-ref-1)
2. [EUR-Lex – 32018L2001 – SK – EUR-Lex (europa.eu)](https://eur-lex.europa.eu/legal-content/SK/TXT/?uri=uriserv:OJ.L_.2018.328.01.0082.01.SLK). [↑](#footnote-ref-2)
3. [EUR-Lex – 52022XC0218(03) – SK – EUR-Lex (europa.eu)](https://eur-lex.europa.eu/legal-content/SK/TXT/?toc=OJ%3AC%3A2022%3A080%3ATOC&uri=uriserv%3AOJ.C_.2022.080.01.0001.01.SLK). [↑](#footnote-ref-3)
4. [EUR-Lex - 02014R0651-20170710 - SK – EUR-Lex (europa.eu)](https://eur-lex.europa.eu/legal-content/SK/TXT/?uri=CELEX%3A02014R0651-20170710). [↑](#footnote-ref-4)
5. [EUR-Lex – 32016R1012 – SK – EUR-Lex (europa.eu)](https://eur-lex.europa.eu/legal-content/SK/TXT/?uri=uriserv%3AOJ.L_.2016.171.01.0066.01.SLK). [↑](#footnote-ref-5)
6. [EUR-Lex – 32000L0060 – SK – EUR-Lex (europa.eu)](https://eur-lex.europa.eu/legal-content/SK/TXT/?uri=CELEX:32000L0060). [↑](#footnote-ref-6)
7. [EUR-Lex - 32020R0741 - SK – EUR-Lex (europa.eu)](https://eur-lex.europa.eu/eli/reg/2020/741/oj). [↑](#footnote-ref-7)
8. [EUR-Lex – 32021R2115 – SK – EUR-Lex (europa.eu)](https://eur-lex.europa.eu/legal-content/SK/TXT/?toc=OJ%3AL%3A2021%3A435%3ATOC&uri=uriserv%3AOJ.L_.2021.435.01.0001.01.SLK). [↑](#footnote-ref-8)