|  |
| --- |
| **1.1.10.**  **Formulár doplňujúcich informácií o pomoci na poskytovanie technickej podpory v odvetví poľnohospodárstva** |

*Tento formulár sa musí použiť na notifikáciu každého opatrenia štátnej pomoci, ktorého cieľom je poskytovanie technickej podpory v odvetví poľnohospodárstva, ako sa uvádza v časti II oddiele 1.1.10 Usmernení o štátnej pomoci v odvetviach poľnohospodárstva a lesného hospodárstva a vo vidieckych oblastiach (ďalej len „usmernenia“).*

*Okrem tohto formulára vyplňte v záujme preukázania všeobecných podmienok oprávnenosti na štátnu pomoc aj všeobecný informačný formulár určený na notifikáciu štátnej pomoci v odvetviach poľnohospodárstva a lesného hospodárstva a vo vidieckych oblastiach.*

1. **VŠEOBECNÉ USTANOVENIA**
   1. Poskytuje sa pomoc podľa tohto oddielu usmernení (s výnimkou pomoci na služby týkajúce sa zastupovania pracovníkov v rámci poľnohospodárskeho podniku) na poskytovanie technickej podpory v odvetví poľnohospodárstva?

áno  nie

Upozorňujeme, že podľa bodu 279 usmernení sa pomoc na služby týkajúce sa zastupovania pracovníkov v rámci poľnohospodárskeho podniku môže poskytnúť len podnikom pôsobiacim v poľnohospodárskej prvovýrobe (pozri otázku 4.1 tohto formulára doplňujúcich informácií).

* 1. Uveďte, kto sú príjemcovia pomoci:

a) poľnohospodári;

b) skupiny výrobcov;

c) iné organizácie.

Ak sa pomoc poskytuje príjemcom uvedeným v písmene c) tejto otázky, konkretizujte ich:

………………………………………………………………………………………………………………………………………………………………….....................................

* 1. Je pomoc dostupná všetkým subjektom, ktoré sú na ňu oprávnené v príslušnej oblasti na základe objektívne vymedzených podmienok?

áno  nie

* 1. Ak technickú podporu poskytujú skupiny výrobcov alebo iné organizácie, predstavuje členstvo v takýchto skupinách alebo organizáciách podmienku pre prístup k danej službe?

áno  nie

* 1. Ak technickú podporu poskytujú skupiny výrobcov alebo organizácie výrobcov, je príspevok nečlenov na administratívne náklady príslušnej skupiny alebo organizácie výrobcov obmedzený na náklady na poskytovanie služby?

áno  nie

*Okrem otázok 1.1 až 1.5 tohto formulára doplňujúcich informácií, ktoré sa týkajú spoločných podmienok uvedených v oddiele 1.1.10 usmernení, vyplňte ďalej uvedený príslušný oddiel (uvedené príslušné oddiely), ktorý sa vzťahuje (ktoré sa vzťahujú) na notifikovanú pomoc.*

1. **POMOC NA VÝMENU POZNATKOV A INFORMAČNÉ AKCIE**

**(Oddiel 1.1.10.1)**

* 1. Je pomoc v súlade s opisom poľnohospodárskeho vedomostného a inovačného systému (AKIS) uvedeným v strategických plánoch SPP?

áno  nie

Uveďte podrobnosti:

……………………………………………………………………………………………

……………………………………………………………………………………………

* 1. Ktorá z týchto činností môže byť financovaná z pomoci?

a) odborná príprava a získavanie zručností vrátane vzdelávacích kurzov, workshopov, konferencií a koučingu;

b) demonštračné činnosti;

c) informačné akcie;

d) podpora inovácií;

e) krátkodobé výmeny riadiacich pracovníkov poľnohospodárskych podnikov a návštevy poľnohospodárskych podnikov.

* 1. Prispieva pomoc k dosahovaniu jedného alebo viacerých špecifických cieľov stanovených v článku 6 ods. 1 nariadenia (EÚ) 2021/2115[[1]](#footnote-1)?

áno  nie

Uveďte, k dosiahnutiu ktorého z cieľov stanovených v článku 6 ods. 1 nariadenia (EÚ) 2021/2115 pomoc prispieva:

……………………………………………………………………………………………

……………………………………………………………………………………………

* 1. Uveďte oprávnené náklady:

a) náklady na organizovanie odbornej prípravy, akcií v oblasti získavania zručností vrátane vzdelávacích kurzov, workshopov, konferencií a koučingu, demonštračných činností alebo informačných akcií;

b) náklady na cestu, ubytovanie a diéty účastníkov;

c) náklady na zabezpečenie služieb týkajúcich sa zastupovania počas neprítomnosti účastníkov;

d) náklady súvisiace s demonštračnými projektmi.

* 1. Ak sa pomoc poskytuje na náklady na demonštračné projekty, uveďte oprávnené náklady:

a) náklady na výstavbu, nadobudnutie (vrátane lízingu) alebo rekonštrukciu nehnuteľného majetku, pričom náklady na zakúpený pozemok sú oprávnené iba v rozsahu, ktorý neprekračuje 10 % celkových oprávnených nákladov na danú operáciu (pozri aj otázku 2.11 tohto formulára doplňujúcich informácií);

b) náklady na nákup alebo lízing strojov a vybavenia do výšky trhovej hodnoty aktív;

c) všeobecné náklady spojené s výdavkami uvedenými v bode 286 písm. d) bodoch i) a ii) usmernení, ako sú odmeny pre architektov, technikov a poplatky za konzultácie, poplatky súvisiace s poradenstvom v oblasti environmentálnej a hospodárskej udržateľnosti vrátane štúdií uskutočniteľnosti;

d) náklady na poplatky za nadobudnutie, vývoj alebo používanie počítačového softvéru, cloudu a podobných riešení a nadobudnutie patentov, licencií, autorských práv a ochranných známok;

e) náklady na dodatočné výdavky a stratu príjmu v súvislosti s demonštračnými projektmi malého rozsahu.

Upozorňujeme, že podľa bodu 286 písm. d) bodu v) usmernení sa pomoc na demonštračné projekty malého rozsahu môže poskytnúť na dodatočné výdavky a stratu príjmu v súvislosti s demonštračným projektom len v riadne odôvodnených prípadoch.

V súlade s uvedeným bodom usmernení, ak sa pomoc poskytuje na dodatočné výdavky a stratu príjmu v súvislosti s demonštračnými projektmi malého rozsahu, uveďte odôvodnenie:

………………………………………………………………………………………………………………………………………………………………………………

* 1. Ak sa pomoc poskytuje na náklady na demonštračné projekty uvedené v bode 2.5 písm. a) a d) tohto formulára doplňujúcich informácií, sú takéto náklady oprávnené len v tom rozsahu, v akom sa používajú na demonštračný projekt a počas obdobia jeho trvania?

áno  nie

* 1. Ak sa pomoc poskytuje na náklady na demonštračné projekty uvedené v bode 2.5 písm. a) a d) tohto formulára doplňujúcich informácií, obmedzuje sa takáto pomoc na náklady na odpisy zodpovedajúce dĺžke demonštračného projektu vypočítané na základe všeobecne uznávaných účtovných zásad?

áno  nie

Upozorňujeme, že podľa bodu 287 usmernení sa za oprávnené náklady považujú iba náklady na odpisy zodpovedajúce dĺžke demonštračného projektu vypočítané na základe všeobecne uznávaných účtovných zásad.

* 1. Požaduje sa, aby mali subjekty zabezpečujúce výmenu poznatkov a informačné služby na vykonávanie týchto úloh primerané kapacity v podobe kvalifikácií pracovníkov a ich pravidelnej odbornej prípravy?

áno  nie

* 1. Uveďte formu, v akej sa pomoc poskytuje:

a) dotované služby;

b) priame platby príjemcovi pomoci.

Upozorňujeme, že podľa bodu 289 usmernení sa pomoc uvedená v bode 286 písm. a) a c) a písm. d) bodoch i) až iv) musí poskytnúť vo forme dotovaných služieb. Pomoc na náklady na zabezpečenie služieb týkajúcich sa zastupovania uvedená v bode 286 písm. c) sa môže prípadne vyplatiť priamo poskytovateľovi služieb týkajúcich sa zastupovania. Pomoc uvedená v bode 286 písm. d) bode v) sa musí vyplatiť priamo príjemcom. Pomoc na demonštračné projekty malého rozsahu v zmysle bodu 286 písm. d) bodov i) až iv) sa môže vyplácať priamo príjemcom.

* 1. Uveďte intenzitu pomoci:…………………………………………………………..

Upozorňujeme, že podľa bodu 290 usmernení nesmie intenzita pomoci presiahnuť 100 % oprávnených nákladov.

* 1. Ak sa pomoc poskytuje na nadobudnutie pozemku uvedené v bode 2.5 písm. a) tohto formulára doplňujúcich informácií, uveďte intenzitu pomoci: …………………………………………………………………………………………….

Upozorňujeme, že podľa bodu 286 písm. d) bodu i) usmernení sú náklady na nadobudnutie pozemku oprávnené na pomoc, iba ak nepresahujú 10 % celkových oprávnených nákladov na danú operáciu. Ak takáto pomoc presahuje 10 % celkových oprávnených nákladov na danú operáciu, pokračujte v otázke 2.12 tohto formulára doplňujúcich informácií.

* 1. Ak pomoc poskytnutá na nadobudnutie pozemku presahuje 10 % celkových oprávnených nákladov na danú operáciu, uveďte, ktorá z týchto výnimiek sa uplatňuje:

a) operácia súvisiaca s ochranou životného prostredia;

b) operácia súvisiaca s ochranou pôdy bohatej na uhlík.

Upozorňujeme, že podľa bodu 286 písm. d) bodu i) usmernení možno vo výnimočných a riadne odôvodnených prípadoch pri operáciách súvisiacich s ochranou životného prostredia a ochranou pôdy bohatej na uhlík povoliť vyšší percentuálny podiel ako 10 % celkových oprávnených nákladov na danú operáciu.

So zreteľom na bod 286 písm. d) bod i) usmernení, ak pomoc na náklady na nadobudnutie pozemku presahuje 10 % celkových oprávnených nákladov na danú operáciu, uveďte odôvodnenie:

……………………………………………………………………………………………

……………………………………………………………………………………………

* 1. Uveďte maximálnu výšku pomoci na náklady na investície spojené s demonštračným projektom uvedené v bode 286 písm. d) usmernení:

……………………………………………………………………………………………

Upozorňujeme, že podľa bodu 291 usmernení sa maximálna výška pomoci na oprávnené náklady uvedené v bode 286 písm. d) usmernení musí obmedziť na 100 000 EUR za tri rozpočtové roky.

1. **POMOC NA PORADENSKÉ SLUŽBY**

**(Oddiel 1.1.10.2)**

* 1. Je poradenstvo podporované podľa tohto oddielu v súlade s opisom systému AKIS uvedeným v strategických plánoch SPP?

áno  nie

Upozorňujeme, že podľa bodu 293 usmernení musia členské štáty zabezpečiť súlad činností podporených podľa tohto oddielu s opisom systému AKIS uvedeným v strategických plánoch SPP.

* 1. Týka sa poradenstvo aspoň jedného zo špecifických cieľov stanovených v článku 6 ods. 1 nariadenia (EÚ) 2021/2115?

áno  nie

Uveďte, ktorého z cieľov stanovených v článku 6 ods. 1 nariadenia (EÚ) 2021/2115 sa poradenstvo týka:

…………………………………………………………………………………………….

…………………………………………………………………………………………….

* 1. Uveďte, na ktoré z týchto prvkov sa poradenstvo vzťahuje:

a) povinnosti vyplývajúce z povinných požiadaviek týkajúcich sa hospodárenia a noriem dobrého poľnohospodárskeho a environmentálneho stavu stanovených v hlave III kapitole I oddiele 2 nariadenia (EÚ) 2021/2115;

b) poľnohospodárske postupy prospešné pre klímu a životné prostredie uvedené v článku 31 nariadenia (EÚ) 2021/2115 a na zachovanie poľnohospodárskej plochy podľa článku 4 ods. 2 písm. b) nariadenia (EÚ) 2021/2115;

c) požiadavky stanovené členskými štátmi na vykonávanie smernice 2000/60/ES[[2]](#footnote-2), smernice 92/43/EHS[[3]](#footnote-3), smernice 2009/147/ES[[4]](#footnote-4), smernice 2008/50/ES[[5]](#footnote-5), smernice (EÚ) 2016/2284[[6]](#footnote-6), nariadenia (EÚ) 2016/2031, nariadenia (EÚ) 2016/429[[7]](#footnote-7), článku 55 nariadenia (ES) č. 1107/2009[[8]](#footnote-8) a smernice 2009/128/ES[[9]](#footnote-9);

d) poľnohospodárske postupy brániace vzniku antimikrobiálnej rezistencie, ako sa stanovujú v oznámení Komisie s názvom Európsky akčný plán „jedno zdravie“ proti antimikrobiálnej rezistencii;

e) predchádzanie rizikám a ich riadenie;

f) opatrenia zamerané na modernizáciu poľnohospodárskeho podniku, budovanie konkurencieschopnosti, odvetvovú integráciu, inovácie a trhovú orientáciu, ako aj na podporu podnikania;

g) digitálne technológie v poľnohospodárstve, ako sa uvádzajú v článku 114 písm. b) nariadenia (EÚ) 2021/2115;

h) udržateľné hospodárenie so živinami vrátane využívania nástroja udržateľnosti poľnohospodárskeho podniku pre živiny najneskôr od roku 2024, ako sa uvádza v článku 15 ods. 4 písm. g) nariadenia (EÚ) 2021/2115;

i) podmienky zamestnávania a povinnosti zamestnávateľov, ako aj bezpečnosť a ochrana zdravia pri práci a sociálna podpora v poľnohospodárskych komunitách;

j) udržateľná výroba krmiva, hodnotenie krmiva z hľadiska obsahu živín a kŕmnych hodnôt, dokumentácia, plánovanie a kontrola kŕmenia hospodárskych zvierat na základe potrieb.

Upozorňujeme, že podľa bodu 294 usmernení sa musí poradenstvo týkať najmenej jedného z uvedených prvkov.

* 1. Má poskytnutá pomoc formu dotovaných služieb?

áno  nie

* 1. Požaduje sa, aby mali subjekty vybrané na poskytovanie poradenstva primerané zdroje v podobe kvalifikovaných zamestnancov s pravidelnou odbornou prípravou, ako aj poradenskej praxe a spoľahlivosti v oblastiach, v ktorých poskytujú poradenstvo?

áno  nie

* 1. Je zabezpečené, že je poradenstvo nestranné a poskytovatelia poradenských služieb nemajú konflikt záujmov?

áno  nie

* 1. Poskytuje sa poradenstvo čiastočne skupinovo?

áno  nie

Ak ste odpovedali áno, uveďte odôvodnenie:

…………………………………………………………………………………………….

…………………………………………………………………………………………….

Upozorňujeme, že podľa bodu 298 usmernení sa poradenstvo môže čiastočne poskytovať skupinovo iba v riadne odôvodnených a náležitých prípadoch.

* 1. Ak sa poradenstvo poskytuje čiastočne skupinovo, prihliada sa na situáciu konkrétneho používateľa poradenských služieb?

áno  nie

* 1. Uveďte intenzitu pomoci:………………………………………………………….

Upozorňujeme, že podľa bodu 299 usmernení nesmie intenzita pomoci presiahnuť 100 % oprávnených nákladov.

* 1. Uveďte výšku pomoci na jeden podnik pôsobiaci v poľnohospodárskej prvovýrobe:……………………………………………………………………………….

Upozorňujeme, že podľa bodu 300 písm. a) usmernení nesmie pomoc na jeden podnik pôsobiaci v poľnohospodárskej prvovýrobe v žiadnom trojročnom období presiahnuť 25 000 EUR.

* 1. Uveďte výšku pomoci na jeden podnik pôsobiaci v oblasti spracovania a marketingu poľnohospodárskych výrobkov:…………………………………………………………

Upozorňujeme, že podľa bodu 300 písm. b) usmernení nesmie pomoc na jeden podnik pôsobiaci v oblasti spracovania a marketingu poľnohospodárskych výrobkov v žiadnom trojročnom období presiahnuť 200 000 EUR.

1. **POMOC NA SLUŽBY TÝKAJÚCE SA ZASTUPOVANIA PRACOVNÍKOV V RÁMCI POĽNOHOSPODÁRSKEHO PODNIKU**

**(Oddiel 1.1.10.3)**

* 1. Sú podniky pôsobiace v poľnohospodárskej prvovýrobe výlučnými príjemcami pomoci poskytnutej podľa tohto oddielu?

áno  nie

* 1. Má poskytnutá pomoc formu dotovaných služieb?

áno  nie

* 1. Poskytuje sa pomoc len na skutočné náklady, ktoré vznikli v súvislosti so službami zastupovania poľnohospodára, fyzickej osoby, ktorá je členom poľnohospodárskej domácnosti, alebo poľnohospodárskeho pracovníka počas ich neprítomnosti v práci z dôvodu choroby vrátane choroby ich detí alebo závažnej choroby druha/družky, ktorá si vyžaduje neustálu starostlivosť, dovolenky, materskej a rodičovskej dovolenky, povinnej vojenskej služby či v prípade úmrtia, alebo na náklady opísané v bode 286 písm. c) usmernení?

áno  nie

Uveďte dôvod zastupovania:

…………………………………………………………………………………………………………………………………………………………………………………………

* 1. Uveďte celkové trvanie zastupovania:……………………………………

Upozorňujeme, že podľa bodu 304 usmernení by celkové trvanie zastupovania malo byť obmedzené na tri mesiace za rok na jedného príjemcu, s výnimkou zastupovania z dôvodu materskej a rodičovskej dovolenky a zastupovania počas povinnej vojenskej služby.

* 1. Ak sa pomoc poskytuje na náklady na zastupovanie z dôvodu materskej a rodičovskej dovolenky, uveďte trvanie zastupovania:…………………………………………………

Upozorňujeme, že podľa bodu 304 usmernení by trvanie zastupovania z dôvodu materskej a rodičovskej dovolenky malo byť obmedzené na šesť mesiacov.

* 1. Ak sa pomoc poskytuje na náklady na zastupovanie počas povinnej vojenskej služby, uveďte trvanie zastupovania:……………………………………………………………
  2. Je celkové obdobie zastupovania z dôvodu povinnej vojenskej služby obmedzené na trvanie služby?

áno  nie

Uveďte dĺžku povinnej vojenskej služby:

…………………………………………………………………………………………….

…………………………………………………………………………………………….

Upozorňujeme, že podľa bodu 304 usmernení by trvanie zastupovania počas povinnej vojenskej služby malo byť obmedzené na trvanie služby.

* 1. Ak celkové trvanie zastupovania presahuje trojmesačné, resp. šesťmesačné obdobie, ako sa uvádza v otázkach 4.4 a 4.5 tohto formulára doplňujúcich informácií, uveďte odôvodnenie:

…………………………………………………………………………………………….

…………………………………………………………………………………………….

Upozorňujeme, že podľa bodu 304 usmernení môže Komisia povoliť predĺženie trojmesačnej a šesťmesačnej lehoty len v riadne odôvodnených prípadoch.

* 1. Uveďte intenzitu pomoci:…………………………………………………………

Upozorňujeme, že podľa bodu 305 usmernení nesmie pomoc presiahnuť 100 % oprávnených nákladov.

**ĎALŠIE INFORMÁCIE**

Uveďte všetky ďalšie informácie, ktoré možno považovať za významné z hľadiska posúdenia predmetného opatrenia v rámci tohto oddielu usmernení.

………………………………………………………………………………………………….

1. [EUR-Lex - 32021R2115 - SK - EUR-Lex (europa.eu)](#:~:text=Regulation%20%28EU%29%202021%2F2115%20of%20the%20European%20Parliament%20and,Regulations%20%28EU%29%20No%201305%2F2013%20and%20%28EU%29%20No%201307%2F2013). [↑](#footnote-ref-1)
2. [EUR-Lex - 32000L0060 - SK - EUR-Lex (europa.eu)](https://eur-lex.europa.eu/legal-content/SK/TXT/?uri=CELEX:32000L0060). [↑](#footnote-ref-2)
3. [EUR-Lex - 01992L0043-20130701 - SK - EUR-Lex (europa.eu)](https://eur-lex.europa.eu/legal-content/SK/TXT/?uri=CELEX:01992L0043-20130701). [↑](#footnote-ref-3)
4. [EUR-Lex - 32009L0147 - SK - EUR-Lex (europa.eu)](https://eur-lex.europa.eu/legal-content/SK/ALL/?uri=CELEX%3A32009L0147). [↑](#footnote-ref-4)
5. [EUR-Lex - 32008L0050 - SK - EUR-Lex (europa.eu)](https://eur-lex.europa.eu/legal-content/SK/ALL/?uri=CELEX%3A32008L0050). [↑](#footnote-ref-5)
6. [EUR-Lex - 32016L2284 - SK - EUR-Lex (europa.eu)](https://eur-lex.europa.eu/legal-content/SK/TXT/?uri=uriserv:OJ.L_.2016.344.01.0001.01.SLK). [↑](#footnote-ref-6)
7. [EUR-Lex - 32016R2031 - SK - EUR-Lex (europa.eu)](https://eur-lex.europa.eu/legal-content/SK/TXT/?uri=CELEX:32016R2031). [↑](#footnote-ref-7)
8. [EUR-Lex - 32009R1107 - SK - EUR-Lex (europa.eu)](https://eur-lex.europa.eu/legal-content/SK/TXT/?uri=CELEX%3A32009R1107). [↑](#footnote-ref-8)
9. [EUR-Lex - 32009L0128 - SK - EUR-Lex (europa.eu)](https://eur-lex.europa.eu/legal-content/SK/ALL/?uri=celex:32009L0128). [↑](#footnote-ref-9)