|  |
| --- |
| **1.2.1.1.**  **Formulár doplňujúcich informácií o pomoci na náhradu škôd spôsobených prírodnými katastrofami alebo mimoriadnymi udalosťami** |

*Tento formulár musia členské štáty použiť na notifikáciu všetkých opatrení štátnej pomoci, ktoré sú určené na náhradu škôd na poľnohospodárskej výrobe alebo prostriedkoch poľnohospodárskej výroby, spôsobených prírodnou katastrofou alebo mimoriadnymi udalosťami podľa časti II oddielu 1.2.1.1 Usmernení o štátnej pomoci v odvetviach poľnohospodárstva a lesného hospodárstva a vo vidieckych oblastiach (ďalej len „usmernenia“).*

*Okrem tohto formulára vyplňte v záujme preukázania všeobecných podmienok oprávnenosti na štátnu pomoc aj všeobecný informačný formulár určený na notifikáciu štátnej pomoci v odvetviach poľnohospodárstva a lesného hospodárstva a vo vidieckych oblastiach.*

1. Uveďte prírodnú katastrofu alebo mimoriadnu udalosť, ktorá spôsobila škodu, za ktorú sa požaduje náhrada:

…………………………………………………………………………………………………………………………………………………………………………………............

Podľa bodu 324 usmernení Komisia až doteraz pripúšťala, že prírodnými katastrofami môžu byť zemetrasenia, lavíny, zosuvy pôdy a povodne. Okrem toho Komisia zohľadňuje iniciatívu týkajúcu sa modernizácie štátnej pomoci, vďaka ktorej je možné uplatniť skupinovú výnimku aj v prípade týchto kategórií udalostí, ktoré majú charakter prírodnej katastrofy: tornáda, hurikány, sopečné erupcie a nekontrolované požiare prírodného pôvodu.

Medzi mimoriadne udalosti, ktoré Komisia v minulosti akceptovala, patria vojny, vnútorné nepokoje alebo štrajky a až na niekoľko výhrad a v závislosti od ich rozsahu aj vážne jadrové alebo priemyselné nehody a požiare, v dôsledku ktorých došlo k rozsiahlym stratám.

Upozorňujeme, že podľa bodu 324 usmernení bude Komisia pokračovať v individuálnom vyhodnocovaní plánov na poskytnutie štátnej pomoci podľa článku 107 ods. 2 písm. b) zmluvy s prihliadnutím na predchádzajúce postupy v tejto oblasti.

Upozorňujeme tiež, že podľa bodu 330 usmernení sa pomoc poskytnutá na náhradu škody spôsobenej druhom (druhmi) prírodných katastrof, ktoré nie sú uvedené v bode 324 usmernení, ako aj škôd spôsobených mimoriadnymi udalosťami musí Komisii notifikovať individuálne.

1. Je schéma pomoci navrhnutá ako rámcová schéma pomoci *ex ante*?

áno  nie

Ak ste odpovedali áno, uveďte druh prírodnej katastrofy, na ktorú sa vzťahuje schéma *ex ante*:

…………………………………………………………………………………………………………………………………………………………………………………............

Upozorňujeme, že podľa bodu 329 usmernení s cieľom uľahčiť rýchle krízové riadenie Komisia schváli rámcové schémy pomoci *ex ante* určené na kompenzáciu škôd spôsobených zemetraseniami, lavínami, zosuvmi pôdy a povodňami, ako aj tornádami, hurikánmi, sopečnými erupciami a nekontrolovanými požiarmi prírodného pôvodu za predpokladu jasne stanovených podmienok, za ktorých možno poskytnúť pomoc v takýchto prípadoch.

1. V prípade schémy *ex ante* potvrďte, že podmienky, za ktorých sa pomoc môže poskytnúť, sú jasne stanovené:

áno  nie

Uveďte podrobnosti o týchto podmienkach:

…………………………………………………………………………………………………………………………………………………………………………………............

1. V prípade schémy *ex ante* potvrďte, že bude splnená povinnosť podávať správy stanovená v bode 651 usmernení:

áno  nie

1. Uznal príslušný orgán členského štátu formálne výskyt prírodnej katastrofy alebo mimoriadnej udalosti?

áno  nie

1. Preukážte priamu súvislosť medzi prírodnou katastrofou alebo mimoriadnou udalosťou a škodami, ktoré utrpel podnik, ktorý je príjemcom pomoci:

…………………………………………………………………………………………….……………………………………………………………………………………............

Upozorňujeme, že podľa bodu 325 usmernení sú podmienky uvedené v tejto otázke a v otázke č. 5 tohto formulára doplňujúcich informácií kumulatívne.

1. Sú kritériá, na základe ktorých sa formálne uznanie príslušným orgánom členského štátu považuje za udelené, stanovené vopred?

áno  nie

Ak ste odpovedali áno, preukážte, že je vhodné stanoviť tieto kritériá vopred:

..........................................................................................................................................................................................................................................................................................

1. Vypláca sa pomoc priamo dotknutému poľnohospodárskemu podniku?

áno  nie

1. Vypláca sa pomoc skupine alebo organizácii výrobcov, ktorej je tento podnik členom?

áno  nie

1. Ak sa pomoc vypláca skupine alebo organizácii výrobcov, je zabezpečené, aby jej výška nepresiahla výšku pomoci, na ktorú je daný poľnohospodársky podnik oprávnený?

áno  nie

Upozorňujeme, že podľa bodu 327 usmernení platí, že ak sa pomoc vypláca skupine a organizácii výrobcov, jej výška nesmie presiahnuť výšku pomoci, na ktorú je daný podnik oprávnený.

1. Je schéma pomoci zavedená do troch rokov od dátumu výskytu danej udalosti?

áno  nie

Uveďte dátum udalosti, ktorá viedla (udalostí, ktoré viedli) k vzniku škody:

.............................................................................................................................................

Upozorňujeme, že podľa bodu 328 usmernení schéma pomoci musí byť zavedená do troch rokov od dátumu výskytu udalosti, ktorá viedla k vzniku škody.

1. Uveďte posledný termín, ku ktorému možno pomoc vyplatiť:

.............................................................................................................................................

Upozorňujeme, že podľa bodu 328 usmernení sa pomoc musí vyplatiť v lehote štyroch rokov od dátumu výskytu udalosti, ktorá viedla k vzniku škody.

Komisia v prípade konkrétnej prírodnej katastrofy alebo mimoriadnej udalosti schváli osobitne notifikovanú pomoc, ktorá predstavuje výnimku z tohto pravidla, len v riadne odôvodnených prípadoch, napríklad vzhľadom na povahu a/alebo rozsah udalosti alebo oneskorenú, resp. pokračujúcu povahu škody.

V takom prípade vysvetlite, prečo je na vyplatenie pomoci potrebný dlhší čas:

..........................................................................................................................................................................................................................................................................................

1. Sú na poskytnutie pomoci oprávnené len tie náklady na škodu, ktoré sú priamym dôsledkom prírodnej katastrofy alebo mimoriadnej udalosti?

áno  nie

1. Uveďte oprávnené náklady:

a) náhrada materiálnych škôd na budovách, zariadeniach, strojoch, zásobách a výrobných prostriedkoch;

b) náhrada straty príjmu v dôsledku úplného alebo čiastočného zničenia poľnohospodárskej výroby a poľnohospodárskych výrobných prostriedkov.

1. Posudzuje škodu verejný orgán, nezávislý znalec uznaný orgánom poskytujúcim pomoc alebo poisťovňa?

áno  nie

Uveďte subjekt, ktorý posudzuje škodu:

…………………………………………………………………………………………………………………………………………………………………………………………

1. Predložte presné posúdenie škôd, ktoré utrpeli potenciálni príjemcovia:

…………………………………………………………………………………………………………………………………………………………………………………………

1. Počíta sa škoda na úrovni jednotlivého príjemcu?

áno  nie

1. Ak sa pomoc poskytuje na materiálnu škodu, vychádza výpočet takej škody z nákladov na opravy alebo z ekonomickej hodnoty poškodeného majetku pred prírodnou katastrofou alebo mimoriadnou udalosťou?

áno  nie

1. Potvrďte, že ak sa pomoc poskytuje na materiálnu škodu, škoda nepresiahne náklady na opravu alebo pokles reálnej trhovej hodnoty v dôsledku prírodnej katastrofy alebo mimoriadnej udalosti:

áno  nie

Upozorňujeme, že podľa bodu 334 usmernení výška vypočítanej materiálnej škody nesmie presiahnuť náklady na opravu ani pokles reálnej trhovej hodnoty v dôsledku prírodnej katastrofy alebo mimoriadnej udalosti, teda rozdiel medzi hodnotou majetku bezprostredne pred prírodnou katastrofou alebo mimoriadnou udalosťou a bezprostredne po nej.

1. Vypočíta sa strata príjmu tak, že sa odpočíta:
   * + 1. súčin množstva poľnohospodárskych výrobkov vyrobených v roku, v ktorom došlo k prírodnej katastrofe alebo mimoriadnej udalosti, alebo v každom nasledujúcom roku zasiahnutom úplným alebo čiastočným zničením výrobných prostriedkov, a priemernej predajnej ceny dosiahnutej počas príslušného roka

od

* + - 1. súčinu priemerného ročného množstva poľnohospodárskych výrobkov vyrobených za trojročné obdobie predchádzajúce prírodnej katastrofe alebo mimoriadnej udalosti, alebo trojročného priemeru na základe päťročného obdobia predchádzajúceho prírodnej katastrofe alebo mimoriadnej udalosti po vylúčení najvyššej a najnižšej hodnoty, a dosiahnutej priemernej predajnej ceny?

áno  nie

1. Navýši sa strata príjmu o ďalšie náklady, ktoré vznikli príjemcovi v dôsledku prírodnej katastrofy alebo mimoriadnej udalosti?

áno  nie

Ak ste odpovedali áno, uveďte ďalšie dotknuté náklady:

…………………………………………………………………………………………………………………………………………………………………………………………

1. Potvrďte, že strata príjmu sa zníži o všetky náklady, ktoré nevznikli v dôsledku prírodnej katastrofy alebo mimoriadnej udalosti a ktoré by inak príjemcovi vznikli.

áno  nie

1. Ak sa použije iná metóda výpočtu škody, bude takáto metóda reprezentatívna, nebude založená na nezvyčajne vysokých výnosoch a nepovedie k nadmernej kompenzácii žiadneho príjemcu?

áno  nie

Bude meranie rozsahu spôsobenej straty prispôsobené konkrétnym špecifikám každého druhu výrobku s použitím:

a) biologických indexov (množstva strát na biomase) alebo ekvivalentných indexov strát na výnosoch, ktoré sa určia na úrovni poľnohospodárskeho podniku, miestnej, regionálnej alebo celoštátnej úrovni, alebo

b) indexov počasia (vrátane množstva zrážok a teploty), ktoré sa určia na miestnej, regionálnej alebo celoštátnej úrovni?

1. Použijú sa indexy na výpočet ročnej poľnohospodárskej výroby príjemcu?

áno  nie

1. Ak ste na otázku č. 24 odpovedali áno, umožní použitá metóda výpočtu stanoviť reálnu stratu, ktorú utrpel jednotlivý príjemca v danom roku?

áno  nie

1. Uveďte intenzitu pomoci:

.....% škody spôsobenej prírodnou katastrofou alebo mimoriadnou udalosťou.

Upozorňujeme, že podľa bodu 339 usmernení pomoc a všetky ďalšie platby prijaté na náhradu škody vrátane platieb podľa poistných zmlúv nesmú presiahnuť 100 % oprávnených nákladov.

**ĎALŠIE INFORMÁCIE**

Uveďte všetky ďalšie informácie, ktoré možno považovať za významné z hľadiska posúdenia predmetného opatrenia podľa tohto oddielu usmernení.

…………………………………………………………………………………………………..