|  |
| --- |
| **2.1.**  **Formulár doplňujúcich informácií o pomoci na investície do rozvoja lesných oblastí a zlepšenia životaschopnosti lesov** |

*Tento formulár sa musí použiť v súvislosti so štátnou pomocou na investície do rozvoja lesných oblastí a zlepšenia životaschopnosti lesov, ako sa uvádza v časti II oddiele 2.1 Usmernení Európskej únie o štátnej pomoci v odvetviach poľnohospodárstva a lesného hospodárstva a vo vidieckych oblastiach (ďalej len „usmernenia“).*

1. Potvrďte, že podpora sa neposkytne na:

a) prevádzkový kapitál;

b) nákup platobných nárokov;

c) nákup pozemku za sumu presahujúcu 10 % celkových oprávnených výdavkov na dotknutú operáciu. Výnimkou je nákup pozemku na účely ochrany životného prostredia a zachovania pôdy bohatej na uhlík, ktorý môže byť oprávnený aj na sumu vyššiu ako 10 %;

d) úrokové sadzby z dlžných súm okrem grantov poskytnutých vo forme úrokových dotácií alebo dotácií záručných poplatkov.

1. Uveďte, či sa pomoc vzťahuje na:

**Pomoc na zalesňovanie a vytváranie lesnatých plôch**   
**(Oddiel 2.1.1 usmernení)**

1. Uveďte, či sa oprávnené náklady vzťahujú na:

a) zriadenie lesov a lesnatých plôch na:

poľnohospodárskej pôde,

nepoľnohospodárskej pôde

b) ročnú prémiu na hektár na pokrytie nákladov na stratu príjmu z poľnohospodárskej činnosti a údržbu vrátane skorého aj neskorého čistenia počas maximálneho obdobia určeného členským štátom.

Uveďte viac informácií o výške pomoci, metódach výpočtu a maximálnom období poskytovania pomoci vo forme ročnej prémie na hektár:

………………………………………………………………………………………………………………………………………………………………………………

1. Potvrďte, že pomoc sa neposkytne na výsadbu stromov na výmladkovú plantáž rýchlorastúcich drevín, vianočných stromčekov alebo rýchlorastúcich stromov na výrobu energie a na investície do zalesňovania, ktoré nie sú v súlade s klimatickými a environmentálnymi cieľmi ani so zásadami udržateľného obhospodarovania lesov zakotvenými v celoeurópskych usmerneniach pre zalesňovanie a opätovné zalesňovanie[[1]](#footnote-1):

áno  nie

1. Potvrďte, že vysadené druhy sú adaptované na environmentálne a klimatické podmienky danej oblasti a spĺňajú minimálne environmentálne požiadavky:

áno  nie

1. Potvrďte a preukážte pomocou ďalšieho opisu a ďalších informácií, že pomoc je v súlade s týmito minimálnymi environmentálnymi požiadavkami:

a) je potrebné, aby pri výbere druhov na výsadbu, ako aj oblastí a metód, ktoré sa majú použiť, nedochádzalo k neprimeranému zalesňovaniu citlivých biotopov, ako sú rašeliniská a mokrade, či k negatívnym účinkom na oblasti s vysokou ekologickou hodnotou vrátane oblastí, kde sa vykonávajú poľnohospodárske činnosti s vysokou prírodnou hodnotou. V lokalitách vymedzených ako lokality sústavy Natura 2000 podľa smernice 92/43/EHS[[2]](#footnote-2) a smernice 2009/147/ES[[3]](#footnote-3) sa môže povoliť len zalesňovanie, ktoré je v súlade s cieľmi hospodárenia v príslušných lokalitách a ktoré odsúhlasil orgán členského štátu zodpovedný za vykonávanie opatrení v rámci sústavy Natura 2000;

b) pri výbere druhov, odrôd, ekotypov a pôvodov stromov sa musí zohľadniť potreba odolnosti voči zmene klímy a prírodným katastrofám a pôdne a hydrologické podmienky príslušnej oblasti, ako aj potenciálny invázny charakter druhov v miestnych podmienkach, ako ich vymedzujú členské štáty. Od príjemcu sa musí vyžadovať, aby les chránil a staral sa oň aspoň počas obdobia, na ktoré sa vypláca prémia za stratu príjmu z poľnohospodárskej činnosti a na údržbu. Podľa potreby sem patrí výchova, prerieďovanie porastov alebo pasenie v záujme budúceho rozvoja lesa a regulácie kompetície s bylinnou vegetáciou, ako aj prevencia hromadenia podrastového materiálu, v prípade ktorého existuje riziko vzbĺknutia. V prípade rýchlorastúcich druhov musí členský štát stanoviť minimálny a maximálny čas pred výrubom. Minimálny čas nesmie byť kratší ako osem rokov a maximálny čas nesmie prekročiť 20 rokov;

c) v prípadoch, keď vzhľadom na zložité pôdne, environmentálne alebo klimatické podmienky vrátane zhoršovania životného prostredia nemožno očakávať, že výsadba viacročných druhov drevín bude viesť k vytvoreniu lesného porastu v súlade s uplatniteľnými vnútroštátnymi právnymi predpismi, môže dotknutý členský štát povoliť príjemcovi vytvoriť inú plochu s drevinovou vegetáciou, napríklad krovinami alebo kríkmi vhodnými do miestnych podmienok. Príjemca musí zabezpečiť rovnakú úroveň starostlivosti a ochrany, aká sa uplatňuje v prípade lesov;

d) v prípade operácií týkajúcich sa zalesňovania vedúcich k vytváraniu lesov s veľkosťou presahujúcou určitý limit, ktorý určia členské štáty, musí táto operácia zahŕňať jednu z týchto činností:

i) výsadbu ekologicky prispôsobených druhov a/alebo druhov odolných voči zmene klímy v príslušnej biogeografickej oblasti, pri ktorých sa prostredníctvom posúdenia vplyvov nezistilo, že by ohrozovali biodiverzitu a ekosystémové služby alebo že by mali negatívny vplyv na ľudské zdravie, alebo

ii) výsadbu zmesi druhov drevín, ktorá obsahuje buď aspoň 10 % širokolistých drevín na plochu alebo aspoň tri druhy, prípadne odrody drevín, pričom drevina/odroda s najnižším stupňom zastúpenia v danej zmesi tvorí aspoň 10 % porastu na danej ploche.

1. Uveďte intenzitu pomoci:………………………………………………………….

Upozorňujeme vás, že podľa bodu 508 usmernení nesmie intenzita pomoci presiahnuť 100 % oprávnených nákladov.

**Pomoc na vytvorenie, regeneráciu alebo obnovu agrolesníckych systémov**   
**(Oddiel 2.1.2 usmernení)**

1. Potvrďte, že pomoc sa môže poskytnúť na vytváranie agrolesníckych systémov vymedzených v bode 33 ods. 10 usmernení.

áno  nie

Opíšte opatrenie pomoci:

…………………………………………………………………………………………………………………………………………………………………………………………

1. Uveďte, či sa oprávnené náklady vzťahujú na tieto prípady:

a) vytvorenie, regenerácia alebo obnova agrolesníckeho systému;

b) ročná prémia na hektár na pokrytie nákladov na údržbu.

1. Vymedzte maximálne obdobie poskytovania ročnej prémie na hektár určenej na údržbu:

…………………………………………………………………………………………………………………………………………………………………………………………

1. Uveďte intenzitu pomoci:………………………………………………………….

Upozorňujeme vás, že podľa bodu 513 usmernení nesmie pomoc presiahnuť 100 % oprávnených nákladov.

1. Uveďte minimálny a maximálny počet stromov na výsadbu na hektár a preukážte, že sa zohľadnili miestne pôdnoklimatické a environmentálne podmienky, lesné druhy a potreba zabezpečiť udržateľné poľnohospodárske využívanie pôdy.

…………………………………………………………………………………………………………………………………………………………………………………………

**Pomoc na prevenciu a odstraňovanie škôd v lesoch**

(**Oddiel 2.1.3 usmernení**)

1. Uveďte, či sa oprávnené náklady vzťahujú na:

a) vytvorenie ochrannej infraštruktúry (v prípade vypuknutia požiarov sa z pomoci môžu kryť aj náklady na údržbu);

Potvrďte, že pomoc sa neposkytne na činnosti súvisiace s poľnohospodárstvom v oblastiach, na ktoré sa vzťahujú agroenvironmentálno-klimatické záväzky uvedené v časti II oddiele 1.1.4 usmernení.

áno  nie

b) miestne preventívne činnosti malých rozmerov proti požiaru alebo proti iným prírodným nebezpečenstvám vrátane využitia pastevných zvierat a prepravy zvierat;

c) vytvorenie a vylepšenie zariadení na monitorovanie lesných požiarov, výskytu škodcov, inváznych nepôvodných druhov a chorôb, ako aj komunikačného vybavenia;

d) obnovu lesného potenciálu poškodeného požiarmi, prírodnými katastrofami, nepriaznivými poveternostnými udalosťami, ktoré možno prirovnať k prírodnej katastrofe, inými nepriaznivými poveternostnými udalosťami, škodcami rastlín, inváznymi nepôvodnými druhmi, katastrofickými udalosťami a udalosťami súvisiacimi so zmenou klímy.

Potvrďte, že ak možno škodu spôsobenú nepriaznivými poveternostnými udalosťami, ktoré možno prirovnať k prírodnej katastrofe, alebo škodcami rastlín alebo inváznymi nepôvodnými druhmi dať do súvisu so zmenou klímy, príjemcovia sa budú snažiť zahrnúť do obnovy opatrenia na adaptáciu na zmenu klímy s cieľom minimalizovať škody a straty spôsobené podobnými udalosťami v budúcnosti:

áno  nie

e) investície súvisiace s udržiavaním zdravia lesov.

1. Potvrďte, že ak sa pomoc poskytuje na obnovu lesného potenciálu poškodeného požiarmi, prírodnými katastrofami, nepriaznivými poveternostnými udalosťami, ktoré možno prirovnať k prírodnej katastrofe, inými nepriaznivými poveternostnými udalosťami, škodcami rastlín, inváznymi nepôvodnými druhmi, katastrofickými udalosťami a udalosťami súvisiacimi so zmenou klímy, takáto pomoc sa poskytne až po formálnom uznaní zo strany príslušného orgánu členského štátu, že došlo k aspoň jednej z udalostí uvedených v otázke 1 písm. d) tohto bodu, prípadne po predložení dôkazu zo strany príjemcov o vhodných nástrojoch riadenia rizík na riešenie potenciálneho výskytu škodlivej udalosti v budúcnosti:

áno  nie

1. V prípade pomoci na prevenciu škôd v lesoch spôsobených škodcami rastlín alebo inváznymi nepôvodnými druhmi poskytnite vedecké dôkazy o riziku výskytu škodcov rastlín alebo inváznych nepôvodných druhov a jeho vedecké uznanie verejnou vedeckou organizáciou. V náležitom prípade uveďte zoznam škodlivých organizmov, ktoré sa môžu stať škodcami rastlín:

…………………………………………………………………………………………………………………………………………………………………………………………

1. Potvrďte, že oprávnené operácie týkajúce sa škôd spôsobených lesnými požiarmi alebo biotickými činiteľmi sú v súlade s plánom ochrany lesov vypracovaným členským štátom, a najmä s opatreniami zameranými na prevenciu a odstraňovanie škôd stanovenými v pláne ochrany lesov:

áno  nie

1. Potvrďte, že iba lesné oblasti uvedené v pláne ochrany lesov vypracovanom členským štátom sú oprávnené na pomoc na prevenciu požiarov:

áno  nie

1. Potvrďte, že sa pomoc neposkytne na stratu príjmu v dôsledku požiarov, prírodných katastrof, nepriaznivých poveternostných udalostí, ktoré možno prirovnať k prírodnej katastrofe, iných nepriaznivých poveternostných udalostí, napadnutia škodcami rastlín, výskytu inváznych nepôvodných druhov, katastrofických udalostí a udalostí súvisiacich so zmenou klímy:

áno  nie

1. Uveďte intenzitu pomoci:………………………………………………………….

Upozorňujeme vás, že podľa bodu 521 usmernení nesmie pomoc presiahnuť 100 % oprávnených nákladov.

Pomoc poskytnutá na oprávnené náklady uvedené v bode 515 písm. d) usmernení, ako aj akékoľvek iné platby, ktoré príjemca prijal v súvislosti s rovnakými oprávnenými nákladmi, vrátane platieb vyplývajúcich z iných vnútroštátnych opatrení alebo opatrení Únie, prípadne poistných zmlúv, sú podľa bodu 522 usmernení obmedzené na 100 % oprávnených nákladov.

1. Prijmú sa opatrenia s cieľom zabrániť nadmernej kompenzácii, a najmä zabezpečiť, aby pomoc poskytnutá na oprávnené náklady uvedené v bode 515 písm. d) usmernení a akékoľvek iné platby prijaté príjemcom vrátane platieb vyplývajúcich z iných vnútroštátnych opatrení alebo opatrení Únie, prípadne poistných zmlúv na rovnaké oprávnené náklady, boli obmedzené na 100 %?

áno  nie

1. Opíšte opatrenia uvedené v predchádzajúcom bode, ktoré boli prijaté s cieľom zabrániť nadmernej kompenzácii:

…………………………………………………………………………………………………………………………………………………………………………………………

**Pomoc na investície na zlepšenie odolnosti a environmentálnej hodnoty lesných ekosystémov**

**(Oddiel 2.1.4 usmernení)**

1. Uveďte, či sa oprávnené náklady vzťahujú na tieto prípady:

investície určené na plnenie environmentálnych záväzkov s cieľom poskytovať ekosystémové služby;

investície určené na zvýšenie spoločenskej hodnoty lesov a zalesnenej pôdy v príslušnej oblasti;

investície určené na zlepšenie potenciálu ekosystémov z hľadiska zmierňovania zmeny klímy a adaptácie na ňu.

Ak z dlhodobého hľadiska existujú ekonomické výhody, opíšte ich:

…………………………………………………………………………………………….…………………………………………………………………………………………….

1. Uveďte intenzitu pomoci:………………………………………………………….

Upozorňujeme vás, že podľa bodu 525 usmernení nesmie pomoc presiahnuť 100 % oprávnených nákladov.

**Pomoc na investície týkajúce sa lesníckych technológií, spracovania, mobilizácie a marketingu lesníckych výrobkov**

**(Oddiel 2.1.5 usmernení)**

1. Uveďte oprávnené náklady:

a) investície zvyšujúce potenciál lesného hospodárstva:

i) investície do strojov a postupov v oblasti ťažby dreva, ktoré sú šetrné k pôde a prírodným zdrojom;

ii) iné investície;

b) investície súvisiace so spracovaním, s mobilizáciou a marketingom, ktoré zvyšujú hodnotu lesníckych výrobkov.

1. Opíšte opatrenie podrobnejšie:

…………………………………………………………………………………………………………………………………………………………………………… ……………

1. Ak sa investície týkajú zvýšenia hospodárskej hodnoty lesov, odôvodnite ich v súvislosti s očakávanými zlepšeniami stavu lesov v jednom alebo vo viacerých podnikoch a uveďte, či zahŕňajú investície týkajúce sa strojov a postupov v oblasti ťažby dreva, ktoré sú šetrné k pôde a prírodným zdrojom:

…………………………………………………………………………………………….……………………………………………………………………………… ……………

1. Ak investície súvisia s využívaním dreva ako suroviny alebo zdroja energie, sú dané investície obmedzené na všetky pracovné operácie pred priemyselným spracovaním?

áno  nie

1. Uveďte maximálnu intenzitu pomoci:

a) ……% výšky oprávnených nákladov;

b) …….% výšky oprávnených nákladov v najvzdialenejších regiónoch alebo na menších ostrovoch v Egejskom mori;

c) …….% výšky oprávnených nákladov na investície súvisiace s jedným alebo viacerými špecifickými environmentálnymi alebo klimatickými cieľmi uvedenými v článku 73 ods. 4 písm. a) bode i) nariadenia (EÚ) 2021/2115[[4]](#footnote-4).

Upozorňujeme vás, že podľa bodu 530 usmernení nesmie pomoc presiahnuť 65 % oprávnených nákladov. Môže sa zvýšiť na maximálne 80 % v prípade investícií v najvzdialenejších regiónoch alebo na menších ostrovoch v Egejskom mori alebo investícií súvisiacich s jedným alebo viacerými špecifickými environmentálnymi alebo klimatickými cieľmi uvedenými v článku 73 ods. 4 písm. a) bode i) nariadenia (EÚ) 2021/2115.

**Pomoc na investície do infraštruktúry súvisiacej s rozvojom, modernizáciou alebo prispôsobením odvetvia lesného hospodárstva**

**(Oddiel 2.1.6 usmernení)**

1. Uveďte oprávnené náklady:

i) hmotného majetku;

ii) nehmotného majetku,

ktoré sa týkajú infraštruktúry súvisiacej s rozvojom, modernizáciou alebo prispôsobením odvetvia lesného hospodárstva vrátane prístupu k lesnej pôde, sceľovania pozemkov a zlepšovania vlastností pôdy, digitalizácie lesného hospodárstva, zriadenia dočasných skladov a dodávok udržateľnej energie, energetickej efektivity, dodávok a úspory vody, ako aj využívania hospodárskych zvierat namiesto strojov.

1. Uveďte, čoho sa investície do infraštruktúry týkajú:

a) rozvoja lesov;

b) modernizácie lesov;

c) adaptácie lesov.

1. Uveďte, ktoré z týchto položiek investície do infraštruktúry zahŕňajú:

a) prístup k lesnej pôde;

b) sceľovanie pozemkov a zlepšovanie vlastností pôdy;

c) digitalizáciu lesného hospodárstva;

d) zriadenie priestorov na dočasné uskladnenie;

e) dodávky energie z udržateľných zdrojov, energetickú efektívnosť, dodávky a úspory vody;

f) využívanie hospodárskych zvierat namiesto strojov.

1. Opíšte opatrenie podrobnejšie:

…………………………………………………………………………………………….………………………………………………………………………………;……………

1. Uveďte intenzitu pomoci:

……% oprávnených nákladov na neproduktívne investície, investície zamerané výlučne na zlepšenie environmentálnej hodnoty lesov a investície do lesných ciest, ktoré sú verejnosti prístupné bezplatne a ktoré prispievajú k multifunkčnosti lesov.

Upozorňujeme vás, že v prípade neproduktívnych investícií, investícií zameraných výlučne na zlepšenie environmentálnej hodnoty lesov a investícií do lesných ciest, ktoré sú verejnosti prístupné bezplatne a ktoré prispievajú k multifunkčnosti lesov, nesmie intenzita pomoci podľa bodu 533 usmernení presiahnuť 100 % oprávnených nákladov.

……% oprávnených nákladov na investície v najvzdialenejších regiónoch alebo na menších ostrovoch v Egejskom mori.

Upozorňujeme vás, že podľa bodu 534 usmernení nesmie intenzita pomoci presiahnuť 80 % oprávnených nákladov na investície v najvzdialenejších regiónoch alebo na menších ostrovoch v Egejskom mori.

……% oprávnených nákladov na investície súvisiace s jedným alebo viacerými špecifickými environmentálnymi alebo klimatickými cieľmi uvedenými v článku 73 ods. 4 písm. a) bode i) nariadenia (EÚ) 2021/2115.

Upozorňujeme vás, že podľa bodu 534 usmernení nesmie intenzita pomoci presiahnuť 80 % oprávnených nákladov na investície súvisiace s jedným alebo viacerými špecifickými environmentálnymi a klimatickými cieľmi uvedenými v článku 73 ods. 4 písm. a) bode i) nariadenia (EÚ) 2021/2115.

……% ostatných oprávnených nákladov.

Upozorňujeme vás, že podľa bodu 535 usmernení nesmie intenzita pomoci vo všetkých ostatných prípadoch presiahnuť 65 % oprávnených nákladov.

1. Ak sa podporujú investície do prístupu k lesnej pôde, uveďte priemernú hustotu lesných chodníkov/ciest v príslušnej oblasti pred investíciou a po nej (v metroch na hektár): …………………………………………………………….

**Pomoc na investície v prospech ochrany kultúrneho a prírodného dedičstva nachádzajúceho sa v lesoch**

**(Oddiel 2.1.7 usmernení)**

1. Potvrďte, že pomoc sa poskytne v prípade kultúrneho a prírodného dedičstva vo forme prírodnej krajiny a budov, ktoré príslušný orgán členského štátu formálne uznal za kultúrne alebo prírodné dedičstvo.

áno  nie

1. Uveďte oprávnené náklady:

investície do hmotného majetku

investičné práce

1. Uveďte intenzitu pomoci:…………………………………………………………

Upozorňujeme vás, že podľa bodu 539 usmernení nesmie pomoc na investície do hmotného majetku presiahnuť 100 % oprávnených nákladov.

1. Uveďte výšku pomoci na investičné práce: …………………………………

Upozorňujeme vás, že podľa bodu 539 usmernené musí byť pomoc na investičné práce obmedzená na 10 000 EUR ročne.

**Pomoc na finančné príspevky do vzájomných fondov v odvetví lesného hospodárstva   
(Oddiel 2.1.8 usmernení)**

1. Potvrďte, že pomoc sa poskytne podnikom pôsobiacim v odvetví lesného hospodárstva:

áno  nie

1. Bol vzájomný fond akreditovaný príslušným orgánom v súlade s vnútroštátnymi právnymi predpismi?

áno  nie

1. Má vzájomný fond transparentnú politiku platieb do fondu a výberov z fondu?

áno  nie

1. Má vzájomný fond jasné pravidlá pridelenia zodpovednosti za akékoľvek vzniknuté dlhy?

áno  nie

Upozorňujeme vás, že na to, aby Komisia mohla pomoc schváliť, je v súlade s bodom 542 usmernení nutné kladne zodpovedať otázky 2, 3 a 4 tohto formulára.

1. Stanovili sa pravidlá vytvárania a riadenia vzájomných fondov, najmä pravidlá poskytovania kompenzačných platieb, ako aj pravidlá spravovania a monitorovania ich dodržiavania?

áno  nie

1. Sú v pravidlách, ktorými sa daný vzájomný fond riadi, stanovené pokuty v prípade nedbanlivosti zo strany podniku?

áno  nie

Upozorňujeme vás, že na to, aby Komisia mohla pomoc schváliť, je v súlade s bodom 543 usmernení nutné kladne zodpovedať otázky 5 a 6 tohto formulára.

1. Uveďte, aké škody bude kryť vzájomný fond, ktorého finančný príspevok bude čiastočne financovaný v rámci notifikovaného opatrenia pomoci:

škody spôsobené lesným požiarom

škody spôsobené prírodnými katastrofami

škody spôsobené nepriaznivými poveternostnými udalosťami, ktoré možno prirovnať k prírodnej katastrofe, alebo inými nepriaznivými poveternostnými udalosťami

škody spôsobené škodcami rastlín alebo inváznymi nepôvodnými druhmi

škody spôsobené katastrofickými udalosťami a udalosťami súvisiacimi so zmenou klímy, ako sa uvádza v bode 514 usmernení

škody v lesoch spôsobené chránenými zvieratami, ako sa uvádza v oddiele 2.8.5 usmernení

škody spôsobené environmentálnymi nehodami

1. Potvrďte, že v prípade finančných príspevkov do vzájomných fondov na účely platby kompenzácií za škody spôsobené environmentálnymi nehodami bude výskyt environmentálnej nehody ako taký formálne uznaný príslušným orgánom členského štátu.

áno  nie

Ak ste odpovedali áno, stanovil členský štát vopred kritériá, na základe ktorých sa uvedené formálne uznanie považuje za udelené?

áno  nie

Ak ste odpovedali áno, uveďte ďalšie podrobnosti týkajúce sa týchto vopred stanovených kritérií:

…………………………………………………………………………………………………………………………………………………………………………………………

1. Uveďte oprávnené náklady:

Finančné príspevky do vzájomných fondov na účely platby kompenzácií vlastníkom lesov a správcom lesov za škody uvedené v otázke 7 tohto formulára, ktoré sa vzťahujú na sumy vyplatené vzájomným fondom ako finančná kompenzácia podnikom pôsobiacim v lesnom hospodárstve

Upozorňujeme vás, že iné náklady nie sú oprávnené.

1. Uveďte maximálnu intenzitu pomoci:………………………………………………

Upozorňujeme vás, že podľa bodu 547 usmernení nesmie intenzita pomoci presiahnuť 70 % oprávnených nákladov.

**ĎALŠIE INFORMÁCIE**

Uveďte všetky ďalšie informácie, ktoré možno považovať za významné z hľadiska posúdenia predmetného opatrenia v rámci tohto oddielu usmernení.

………………………………………………………………………………………………….

1. Prijaté na ministerskej konferencii o ochrane lesov v Európe 12. – 13. novembra 2008 (https://foresteurope.org/wp-content/uploads/2016/08/Pan-EuropeanAfforestationReforestationGuidelines.pdf). [↑](#footnote-ref-1)
2. [EUR-Lex – 31992L0043 – SK – EUR-Lex (europa.eu)](https://eur-lex.europa.eu/legal-content/SK/TXT/?uri=CELEX%3A31992L0043). [↑](#footnote-ref-2)
3. [EUR-Lex – 32009L0147 – SK – EUR-Lex (europa.eu)](https://eur-lex.europa.eu/legal-content/SK/TXT/?uri=CELEX%3A32009L0147). [↑](#footnote-ref-3)
4. [EUR-Lex – 32021R2115 – SK – EUR-Lex (europa.eu)](https://eur-lex.europa.eu/legal-content/SK/TXT/?toc=OJ%3AL%3A2021%3A435%3ATOC&uri=uriserv%3AOJ.L_.2021.435.01.0001.01.SLK). [↑](#footnote-ref-4)